nahid-hub/BLUGE-bengali-wikipedia-section-title-prediction huggingface dataset:
বিশ্ব স্বাস্থ্য সংস্থার ২০০৪ সালে প্রকাশিত একটি প্রতিবেদন অনুযায়ী ২০০২ সালের মোট আঘাতজনিত মৃত্যুর ২২ শতাংশই পথ দুর্ঘটনাজনিত আঘাতে এবং নতুন উদ্যোগ ও প্রয়াস ব্যতীত ২০০০ থেকে ২০২০ সালের মধ্যে ক্ষতির হার বাড়বে ৬৫ শতাংশ| প্রতিবেদন অনুযায়ী সমস্যার কেন্দ্রবিন্দুতে আছে যানচালনার গতি| পথ দুর্ঘটনা শিশুমৃত্যুর অন্যতম কারণ(বছরে ২৬০,০০০ শিশু মারা যায়, ১০০ লক্ষ শিশু আহত হয়)|
গতিসীমা গতির একটি উচ্চসীমা নির্ধারণ করে দেয় যা ঠিকমতো পালন করা হলে একই সমযে একই রাস্তায় বিভিন্ন যানবাহনের গতির পার্থক্য কমিয়ে দিতে পারে| ট্রাফিক ইঞ্জিনিয়াররা লক্ষ করেছেন ট্রাফিকের গড় গতির চেয়ে কম বা বেশি গতিতে চলমান যানবাহনের ক্ষেত্রে সংঘর্ষের সম্ভবনা উল্লেখযোগ্যভাবে বেশি| ক্ষয়ক্ষতির মাত্রা বিবেচনা করলে মধ্যক গতি বা তার কম গতির যানবাহনের ক্ষেত্রে ঝুঁকির পরিমাণ সবচেয়ে কম| উচ্চ গতির মোটরযানের ক্ষেত্রে তা সূচক হারে বাড়তে থাকে| 
কিছু পরিস্থিতিতে যানের গতি হ্রাসের প্রয়াস কাম্য, কারণ গাড়ি সংঘর্ষের সঙ্গে সম্পর্কিত স্থিতি শক্তি, সংঘর্ষের গতির বর্গের সমানুপাতিক| 
সঠিক অনুচ্ছেদ শিরোনাম কোনটি?
titleA. পথ নিরাপত্তা
titleB. ইতিহাস
titleC. সাম্প্রতিক ঘটনা
titleD. নিয়মকানুন
উত্তর: titleA
স্থাপিত হয় ১৮২৪ সালে। ১৮২৩ সালের ১৭ জুলাই গভর্নর জেনারেল কর্তৃক গৃহীত এক প্রস্তাবে ইতঃপূর্বে বেঙ্গল প্রেসিডেন্সির জন্য জনশিক্ষা সংক্রান্ত একটি সাধারণ কমিটি গঠনের কাজ সক্রিয় বিবেচনাধীন ছিল। কমিটিতে এইচ.টি প্রিন্সেপ , মেকলে ও এইচ.এইচ উইলসনএর মতো প্রাচ্যবিদ সহ দশজন সদস্য অন্তর্ভুক্ত ছিলেন। কমিটির সংখ্যাগরিষ্ঠ সদস্যগণ প্রাচ্যদেশীয় বিদ্যা শিক্ষাদানের পক্ষপাতী ছিলেন এবং কলকাতায় সংস্কৃত কলেজ প্রতিষ্ঠার জন্য একটি প্রস্তাব গৃহীত হয়।প্রস্তাবটি রামমোহন রায় এর প্রচণ্ড বিরোধিতার সম্মুখীন হয়। তিনি ১৮২৩ সালের ১১ ডিসেম্বর তারিখে গভর্নর জেনারেলের নিকট দাখিলকৃত এক স্মারকলিপিতে কমিটির সিদ্ধান্তের ব্যাপারে প্রচণ্ড আপত্তি তোলেন। এর পরিবর্তে তিনি প্রস্তাব করেন যে, সরকারের উচিত ইউরোপে শিক্ষালাভকারী বিদ্বান ব্যক্তিদের নিয়োজিত করার মাধ্যমে অন্যান্য উপযোগী বিজ্ঞানের সাথে গণিত, প্রাকৃতিক দর্শন, রসায়ন শাস্ত্র ও অঙ্গব্যবচ্ছেদবিদ্যাকে অন্তর্ভুক্ত করে অধিক উদারবাদী ও জ্ঞানালোকপূর্ণ শিক্ষা ব্যবস্থাকে সম্মুখপানে এগিয়ে নেওয়া এবং প্রয়োজনীয় বই-পুস্তক, সরঞ্জাম ও অন্যান্য যন্ত্রপাতি দ্বারা সজ্জিত একটি কলেজ গড়ে তোলা।

লর্ড আমহার্স্ট অবশ্য এ স্মারকলিপিতে তেমন একটা কর্ণপাত করেন নি এবং ১৮২৪ সালের ১লা জানুয়ারি কলকাতার বউবাজার স্ট্রীটে একটি ভাড়া করা বাড়িতে সংস্কৃত কলেজ যাত্রা শুরু করে। প্রারম্ভে শুধু ব্রাহ্মণ ও বৈদ্যদের সংস্কৃত কলেজের ক্লাসে উপস্থিত থাকার অনুমতি দেওয়া হয়। ১৮২৭ সালের ১লা মে প্রথমবারের মতো ইংরেজি ক্লাস, যদিও ঐচ্ছিক ভিত্তিতে, প্রবর্তন করা হয়। বিশিষ্ট শিক্ষাবিদ রামমাণিক্য বিদ্যালঙ্কারের মৃত্যুর পর পণ্ডিত ঈশ্বরচন্দ্র বিদ্যাসাগর ১৮৪৬ সালে সহকারী সচিব হিসেবে দায়িত্বভার গ্রহণ করেন। সচিব রসময় দত্তের অবসরগ্রহণের পর শিক্ষা পরিষদ সংস্কৃত কলেজকে কলকাতা মাদ্রাসার সম মর্যাদা দেয় এবং বিদ্যাসাগরকে প্রথম অধ্যক্ষ নিয়োগ করে।

প্রতিষ্ঠার সময় থেকে কলকাতা সংস্কৃত কলেজকে এদেশীয় হিন্দু শিক্ষা প্রদান করার জন্য একটি সরকারি প্রতিষ্ঠান হিসেবে কল্পনা করা হয়েছিল। পাঠ্যসূচি ও ছুটির তালিকা প্রণয়ন এবং ব্রাহ্মণ ও বৈদ্যদের ছাড়া অন্য সকল জাতকে শিক্ষার্থী হিসেবে এ বিদ্যাপীঠে প্রবেশ করতে না দেওয়া ইত্যাদি বিষয়ে কলেজটি সনাতন ধারার প্রতি এর অনমনীয় আনুগত্য প্রদর্শন করেছে। প্রাকৃতিক দর্শন, ভূগোল ও ইতিহাসের ওপর লিখিত গ্রন্থাবলি বাংলায় অনুবাদের ব্যবস্থা গ্রহণ করা হয়েছিল। শিক্ষাদান কার্যে যে পদ্ধতি অনুসরণ করা হতো তা ছিল ইউরোপীয় ধরনের। উদাহরণস্বরূপ, অঙ্গ ব্যবচ্ছেদ-বিদ্যায়, প্রাণিকুলের নরম অংশসমূহের ব্যবচ্ছেদসহ তৎকালে ইউরোপীয় চিকিৎসা-শাস্ত্রগত মূলনীতিসমূহের আদলে ক্লাসে শিক্ষাদান করা হতো। ১৮৩৫ সালে কলকাতা মেডিকেল কলেজ প্রতিষ্ঠার পর এ বিভাগটি তুলে দেওয়া হয়।

সঠিক অনুচ্ছেদ শিরোনাম কোনটি?
titleA. বর্তমান অবস্থা
titleB. ইতিহাস
titleC. ঈশ্বরচন্দ্র বিদ্যাসাগর
titleD. সিপাহি বিপ্লব
উত্তর: titleB
১৯০১ সালে নিউ ইয়র্কের বেকার অ্যান্ড টাইলর কোম্পানি এই বইটি প্রথম ইংরেজিতে প্রকাশ করে। ১৯৭৯ সালে "থেইস্টিক কোয়ার্টারলি রিভিউ" পত্রিকায় প্রতাপচন্দ্র মজুমদার লিখিত "মদীয় আচার্যদেব" গ্রন্থের একটি সংক্ষিপ্তসার প্রকাশিত হয়। বইটির বঙ্গানুবাদ "মদীয় আচার্যদেব" নামে কলকাতার উদ্বোধন কার্যালয় থেকে প্রকাশিত হয়। এই অনুবাদে অনুবাদকের নাম ছাপা হয়নি। পরে গ্রন্থটি "স্বামী বিবেকানন্দের বাণী ও রচনা" গ্রন্থের অষ্টম খণ্ডে “মহাপুরুষ-প্রসঙ্গ” অংশে সংযোজিত হয়। উল্লেখ্য উক্ত গ্রন্থের “মহাপুরুষ-প্রসঙ্গ” অংশে রামকৃষ্ণ পরমহংস সম্পর্কে বিবেকানন্দের লেখা “শ্রীরামকৃষ্ণ ও তাঁহার মত” ও “শ্রীরামকৃষ্ণ: জাতির আদর্শ” নামে দু’টি ক্ষুদ্র প্রবন্ধও সংকলিত হয়েছে।

সঠিক অনুচ্ছেদ শিরোনাম কোনটি?
titleA. গুরুত্ব
titleB. প্রেক্ষাপট
titleC. বিষয়বস্তু
titleD. প্রকাশনা
উত্তর: titleD
১৯৫৪ সালে প্রথম এর বাংলা অনুবাদ প্রকাশিত হয় 'মিত্রালয়' থেকে। গ্রন্থটির শিরোনাম অনুবাদ করা হয়েছিলো আক্ষরিক অর্থে, এবং তা ছিলো- 'ভোলগা থেকে গঙ্গা'। 'ভোল্গা সে গঙ্গা'র শেষ কাহিনীটি বাদ দিয়ে প্রকাশক গৌরীশঙ্কর ভট্টাচার্য বইটি প্রকাশ করেন। পরে স্বতন্ত্র ভাবে সব কটি কাহিনী সহকারে একই নামে এর নতুন সংস্করণ বের হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. ছোট গল্প সমূহের তালিকা
titleC. বাংলা অনুবাদ
titleD. ঐতিহাসিক সহায়িকা
উত্তর: titleC
টাউন হল স্কোয়ারের উত্তরের ব্লকে ১৮১৪ সালে একটি বড় ও নতুন টাউন হল নির্মাণ করা হয়। এ ভবনটি দোতলা ছিল এবং এর বহির্ভাগ দক্ষিণে ছিল। ভবনের নকশা করেন স্যামুয়েল এনান্ডার যিনি ওভারিনটেন্ডেন্টস্যামবেতেত (সুপারিনটেনডেন্ট বোর্ড) এরও স্থপতি ছিলেন। ১৭৭৬ সালে বলবৎকৃত রয়েল বিল্ডিং রেগুলেশন অনুযায়ী, পাবলিক ভবনগুলোকে পাথর দ্বারা নির্মাণ করতে হবে। কিন্তু উমিয়ার বিধান মোতাবেক এগুলো কাঠ দিয়েই তৈরি হয়।

নিচতলায় ছিল সিটি সেলার, নিলাম ঘর, এবং রিমান্ড কারাগার। উপরের দিকে পূর্বের অর্ধেক দিকে ছিল বিশাল হল ও সাধারণ খাবারের ঘর, কথোপকথন কক্ষ ও একটি অট্রিয়াম। পশ্চিমের অর্ধাংশে ম্যাজিস্ট্রেটের সেশন হল ও শহরের বয়োবৃদ্ধদের জন্য সাধারণ কক্ষ ছিল।

উপরের তলার কক্ষের উচ্চতা নিচতলা ও ভবনের বহির্দিকের চেয়ে বেশি ছিল এবং একটি কঠোর এবং মসৃণ সাম্রাজ্যের শৈলী দ্বারা নির্মিত ছিল, এর উপরের দিকের পরিসীমা আরো বেশি ছিল।

সঠিক অনুচ্ছেদ শিরোনাম কোনটি?
titleA. তৃতীয় টাউন হল
titleB. দ্বৈত প্রধান প্রবেশপথ
titleC. প্রথম টাউন হল
titleD. বর্তমান টাউন হল
উত্তর: titleA
হেমড ইসরাইল জাতীয় অনুর্ধ ১৭, অনুর্ধ ১৮, অনুর্ধ ১৯ এবং অনুর্ধ ২১ দলে নিয়মিত খেলেন। ২০১১ সালের জানুয়ারিতে জাতীয় দলে ডাক পান। মে মাসে লাটভিয়ার বিপক্ষে প্রীতি ম্যাচকে সামনে রেখে জাতীয় দলে ডাক পান। ৪ জুন তার অভিষেক হয়, ম্যাচে ইয়সি বেনায়নকে একটি এসিস্ট করেন এবং ২-১ গোলে জয় পান। ৬ সেপ্টেম্বরে প্রথম আন্তর্জাতিক গোল করেন, তবে ক্রোয়েশিয়ার বিপক্ষে ম্যাচটিতে ১-৩ গোলে হারে ইসরাইল। একই বছরের ১২ অক্টোবরে লুক্সেমবুর্গের বিপক্ষে হ্যাট্রিক করে দলকে ৬-০ গোলের বিশাল জয় এনে দেন।

সঠিক অনুচ্ছেদ শিরোনাম কোনটি?
titleA. ক্লাব
titleB. আন্তর্জাতিক ক্যারিয়ার
titleC. মাইওরকা
titleD. মাক্কাবি হাইফা
উত্তর: titleB
নাম শুনেই বোঝা যায় সংকেত প্রক্রিয়াজাতকরণ মূলত বৈদ্যুতিক বিশ্লেষণ এবং প্রভাবায়নের কাজ করে। সংকেত দুই ধরনের হতে পারে। প্রথমত অ্যানালগ সংকেত, যেখানে সংকেত তথ্য অনুযায়ী ক্রমাগত পরিবর্তিত হয়। দ্বিতীয়ত ডিজিটাল সংকেত, যেখানে সংকেত তথ্য অনুসারে বিচ্ছিন্ন কিছু মান অনুযায়ী দফায় দফায় পরিবর্তিত হয়। অ্যানালগ সংকেতের ক্ষেত্রে শাব্দিক সংকেত বিবর্ধন ও পরিশ্রুতকরণ এবং টেলিযোগাযোগের ক্ষেত্রে সংকেত মড্যুলেশন ও ডিমড্যুলেশন সংকেত প্রক্রিয়াজাতকরণের আওতায় পড়ে। অন্যদিকে ডিজিটাল সংকেতের ক্ষেত্রে ডিজিটালি স্যাম্প্‌লকৃত সংকেতের সংকোচন, ত্রুটি চিহ্নিতকরণ ও ত্রুটি সংশোধন সংকেত প্রক্রিয়াজাতকরণের মধ্যে পড়তে পারে।

সঠিক অনুচ্ছেদ শিরোনাম কোনটি?
titleA. সহায়ক যন্ত্র সম্পর্কিত প্রকৌশল
titleB. ইতিহাস
titleC. প্রাতিষ্ঠানিক শিক্ষা
titleD. সংকেত প্রক্রিয়াজাতকরণ
উত্তর: titleD
১৯৪০-এর দশকের শেষার্ধ্বে বেশ কয়েক বছর ট্রেমলেটকে ইংল্যান্ডের যুদ্ধ পরবর্তীকালের ক্রিকেট দূর্ভাগ্যজনক অধ্যায়ের সমুচিত জবাব হিসেবে দেখা হয়েছিল। দীর্ঘদেহী, কুঁকড়ানো চুলের অধিকারী ট্রেমলেট অল-রাউন্ডার ছিলেন। চমৎকার ফাস্ট-মিডিয়াম বোলিং ভঙ্গীমার পাশাপাশি বলকে পিচের অফের দিকে প্রেরণ করতেন ও শক্ত ড্রাইভের মারে ডানহাতি আগ্রাসী ব্যাটসম্যানের দায়িত্ব পালন করতেন তিনি।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. খেলার ধরন
titleC. টেস্ট ক্রিকেটে অংশগ্রহণ
titleD. ব্যক্তিগত জীবন
উত্তর: titleB
১২০০ শতকে বাংলা ধীরে ধীরে দিল্লি সালতানাত অন্তর্ভূক্ত হয়েছিল। মুহাম্মদ ঘুরির রাজত্বকালে ১২০২ থেকে ১২০৪ এর মধ্যে বখতিয়ার খিলজির গৌড় বিজয়ের মধ্য দিয়ে এটি শুরু হয়েছিল। দিল্লি সুলতান শামসুদ্দিন ইলতুতমিশ ১২২৫ সালে বাংলাকে দিল্লির একটি প্রদেশ হিসাবে ঘোষণা করেন। দিল্লি সুলতানরা নিযুক্ত গভর্নরদের মাধ্যমে বাংলায় শাসন করার চেষ্টা করে। কিন্তু দিল্লির সাথে বাংলার দূরত্ব বেশি হওয়ায় যথেষ্ট পরিমাণের সাফল্য পাওয়া যায়নি। উচ্চাভিলাষী গভর্নররা বিদ্রোহ করেছিলেন এবং দিল্লি সুলতান দ্বারা সামরিকভাবে দমন না করা অবধি স্বাধীন শাসক হিসাবে শাসন করতেন। তবে বিদ্রোহীদের মধ্যে যথাযথ শাসকরাও ছিলেন, যার মধ্যে ইউজবাক শাহ (১২৫৭), তুগরাল খান (১২৭১-১২৮২), এবং শামসুদ্দিন ফিরোজ শাহ (১৩০১-১২২২) ছিলেন ।পরবর্তীরা সিলেট বিজয় অর্জন করে এবং পূর্ব এবং দক্ষিণ-পশ্চিম বাংলায় একটি শক্তিশালী প্রশাসন প্রতিষ্ঠা করে। ১৩২৫ সালে, দিল্লি সুলতান গিয়াসউদ্দিন তুঘলক প্রদেশটিকে তিনটি প্রশাসনিক অঞ্চলে পুনর্গঠিত করেছিলেন, সোনারগাঁও কেন্দ্রিক পূর্ব বাংলার শাসন, গৌড় উত্তরবঙ্গ শাসন করে এবং সাতগাঁও দক্ষিণবঙ্গ শাসন করে। এমনকি এই ব্যবস্থাও ভেঙে যায়। ১৩৩৮ সালের মধ্যে, তিনটি প্রশাসনিক অঞ্চলে বিচ্ছিন্নতাবাদী সুলতান ছিল, যার মধ্যে সোনারগাও এর ফখরুদ্দিন মোবারক শাহ গৌড়ের আলাউদ্দিন আলী শাহ এবং সাতগাঁওয়ের শামসুদ্দিন ইলিয়াছ শাহ। ফখরুদ্দিন ১৩৪০ সালে চট্টগ্রাম জয় করেন এবং তাঁর পুত্র ইখতিয়ারউদ্দিন গাজী শাহ ১৩৪৯ সালে তাঁর স্থলাভিষিক্ত হন। শামসুদ্দিন ইলিয়াস শাহ আলাউদ্দিন আলী শাহকে পরাজিত করেন এবং গৌড়ের নিয়ন্ত্রণ অর্জন করেন। তারপরে তিনি সোনারগাঁয়ের ইখতিয়ারউদ্দিনকে পরাজিত করেন। ১৩৫২ খ্রিস্টাব্দে ইলিয়াস শাহ নিজেকে সুলতান ঘোষণা করেন।

সঠিক অনুচ্ছেদ শিরোনাম কোনটি?
titleA. পটভূমি (১৩শ এবং ১৪শ শতক)
titleB. মসজিদ স্থাপত্য
titleC. অধীন রাজ্যসমূহ
titleD. শিল্প
উত্তর: titleA
১৫৪০ সালের মে মাসে কানৌজের যুদ্ধে শেরশাহ হুমায়ূনকে পরাজিত করেন এবং উত্তর ভারতের নতুন শাসক হিসেবে আবির্ভুত হন। এরপর তিনি হুমায়ূনকে ভারত ছেড়ে যাওয়ার নির্দেশ দেন। হুমায়ুন কাবুলের দিকে ফিরে আসেন কিন্তু কামরান তার ভাইয়ের কাছে শহরটি হস্তান্তর করতে রাজি ছিলেন না। ওই সময়ে কামরান হুমায়ূনের সঙ্গ ত্যাগ করে শের শাহের সাথে গোপন চুক্তিতে অধিক ব্যস্ত ছিলেন। কিন্তু তার সেই প্রচেষ্টা ভেস্তে দেন সম্রাট হুমায়ূনের চির আস্থা-ভাজন বৈরাম খাঁ। বৈরাম খাঁয়ের হাতে বন্দী হন কামরান মির্জা। কিন্তু সম্রাট হুমায়ূন ছিলেন তার ভাইদের প্রতি অত্যন্ত দুর্বল যার জন্য শত্রুর সাথে গোপন চুক্তি করার পরও তিনি কামরান মির্জাকে ক্ষমা করে দেন। যার ফলস্বরূপ কামরান মির্জা আবারো তার সাথে প্রতারণা করে পালিয়ে যোগ দেন শত্রু শিবিরে। সম্রাট হুমায়ূনের জীবন-দশার শেষ দিকে দেখা যায় কামরান মির্জাকে আটক করে অন্ধ করে দেয়ার মত কঠিন সিদ্ধান্ত নিতে। পরবর্তিতে কামরান মির্জাকে পাঠিয়ে দেয়া হয় মক্কার উদ্দেশ্যে।

সঠিক অনুচ্ছেদ শিরোনাম কোনটি?
titleA. ভারতবর্ষে
titleB. হুমায়ূন সাথে দ্বন্দ্ব
titleC. স্থাপত্য
titleD. বাবরের রাজত্বকাল
উত্তর: titleB
মিরকর্পের অভিপ্রায় ছিল, ১৪ বছরের পুরানো মির মহাকাশ স্টেশনটিকে বিভিন্ন অংশসমূহ পুনঃপ্রতিস্থাপন করে বাণিজ্যিকভাবে ব্যবহারের উপযোগী করার জন্য পরিচালিত একটি সিরিজের সয়ূজ টিএম-৩০ প্রথম অভিযান হিসাবে কাজ করবে। যদিও অভিযানটি প্রায় দুই মাসে শেষ হওয়ার কথা, কমান্ডার জালোটিন অভিযান শুরুর আগে বলেছিলেন যে যদি অতিরিক্ত তহবিল পাওয়া যায় তবে অভিযানটি আগস্ট পর্যন্ত বর্ধিত করা হবে। তখন অন্য কর্মীরা তাদের জায়গা দখল করবে । অন্য সম্ভাব্য অবস্থা , যা প্রকৃতপক্ষে ঘটেছিল, তা ছিল, অভিযানটির অনেক মাস আগেকার মত স্টেশনটিকে খালি রেখে চলে আসা। সয়ূজ টিএম-৩০ শেষ হওয়ার পরে মিরকর্পের রক্ষণাবেক্ষণের প্রচেষ্টা চালিয়ে রাখার জন্য আরেকটি বাণিজ্যিক অভিযানের পরিকল্পনা করা হয়েছিল। মহাকাশচারী সালিযান শারিপব এবং পাভেল ভিনোগ্রাদবকে এর জন্য নিযুক্ত করা হয়েছিল।

সঠিক অনুচ্ছেদ শিরোনাম কোনটি?
titleA. যাবতীয় অর্জন
titleB. কর্মী
titleC. নেপথ্য কথা
titleD. মিশন হাইলাইট
উত্তর: titleC
ভিভেসের আরেকধরনের মানসিক ক্ষেত্রে অবদান হল আবেগের উপর তার চিন্তা। তার চিন্তাগুলো গ্যালেন এবং হিপোক্র্যাটদের মত বিশিষ্ট চিন্তাবিদদের চিন্তা থেকে অনুপ্রাণিত হতে পারে যে কিভাবে আবেগ শরীরের সাথে যুক্ত। তিনি ঐ দুইজনের সাথে একমত হন এই বিশ্বাসে যে "বিভিন্ন আবেগ মানুষ বিভিন্ন রঙিন বাইলসের মাধ্যমে প্রতিফলিত করে। এরপর, ভিভেস বিশ্বাস করতেন যে "মানুষের দেহের মধ্যে রঙিন বাইল এবং রঙিন দেহ আবেগের উপর প্রভাব খাটায়।" নরেনার মতানুযায়ী, ভিভেস গ্যালেনের পরামর্শ মেনেই বিশ্বাস করতেন যে বিভিন্ন রকম খাবার বিভিন্ন মেজাজের ওপর কাজ করে। ভিভেস আরো বলেন যে আমাদের প্রায় সব রকমের আবেগ, এমনকি যা খারাপ হিসেবে বিবেচিত হয়, তাও আসলে নানা প্রকারেই উপকারী। তিনি প্রকাশ করেন কিভাবে শিখার ক্ষেত্রে সৃজনশীলতা কাজ করেন এবং ভাল ও খারাপ আবেগ বের হয়ে আসে। তিনি প্রাণিত্ব বা প্রাণিজ আত্মার ওপর গুরুত্বারোপ করেন। এই ঘটনা ক্লিমেন্টের মত ডিকার্টিসকে অনুপ্রাণিত করে। ভিভেস তার কাজে প্রস্তাব করেন যে মানুষ যে আদর্শে তার মত গ্রহণ করেন, সেই মত তারা যে উপায়ে অনুভব করে তার উপর প্রভাব ফেলে। "মানসিক শক্তি শারীরিক শক্তিকে গভীরভাবে প্রভাবিত করে। ভিভেসের মতে, আবেগকে "গরম, ঠান্ডা, আর্দ্র শুষ্ক, এবং এই চাররকমের সমন্বয়ে ভাগ করা যায়।" ব্যক্তিত্বে আবেগ ব্যাঘাত ঘটায় যা শরীরে সঠিক তাপমাত্রা দিয়ে সংশোধন করা যেতে পারে।

সঠিক অনুচ্ছেদ শিরোনাম কোনটি?
titleA. আবেগ এবং দেহ
titleB. ঔষধ নেভিগেশন অন্তর্দৃষ্টি
titleC. প্রথম জীবন
titleD. শিক্ষাজীবন
উত্তর: titleA
সিসকোর পণ্য, সবচেয়ে বেশি উল্লেখ্যযোগ্য হল আইপি ফোন এবং টেলিপ্রেজেন্স, সিনেমা এবং টিভি সিরিজে বহুল দৃশ্যায়িত পণ্য। কোম্পানিটি এবং এর ইতিহাস একটি ডকুমেন্টারি সিনেমায় তুলে ধরা হয়। এর নাম ছিল "সামথিং ভ্যানচারড", প্রকাশ্য প্রদর্শনী হয়েছিল ২০১১ সালে।

সিসকো ২০০২-০৩ সালের রন ব্রাউন পুরস্কার প্রাপ্ত কোম্পানি। এটি আমেরিকার রাষ্ট্রপতির সম্মান সূচক পুরস্কার যা কোন কোম্পানিকে "দৃষ্টান্তমূলক মান তার কর্মী এবং সমাজকে" প্রদান করার জন্য দেয়া হয়। সিসকো প্রায় সময়ই ফরচুনের কাজ করার জন্য সর্বোচ্চ ১০০ সেরা কোম্পানির তালিকায় থাকে। ২০১১ সালে এর অবস্থান ছিল ২০ তম।

সঠিক অনুচ্ছেদ শিরোনাম কোনটি?
titleA. কর্পোরেট বাজার
titleB. ১৯৮৪-১৯৯৫: শুরুর দিকে
titleC. Cisco ক্যারিয়ার সার্টিফিকেশনঃ
titleD. মিডিয়া এবং পুরস্কার
উত্তর: titleD
নীলফামারী শহরে তার পালনকর্তা সুরথ কুমার ঘোষের মৃত্যুর পর মহেশচন্দ্র ছেড়ে দেন শহরবাস। এর মধ্যেই গান গাওয়ার সুবাদে তিনি শিক্ষকতার সুযোগ পান শহর থেকে দূরে জয়চণ্ডী পুটীহারী প্রাথমিক বিদ্যালয়ে। ১৩৪৪ থেকে ১৩৪৬ সন পর্যন্ত শিক্ষকতা করেন তিনি এ বিদ্যালয়ে। আর সে সময়ই সংগলসী ইউনিয়নের দীঘলডাঙ্গী গ্রামের গগনচন্দ্র রায়ের কন্যা বীণাপাণি রায়ের সঙ্গে বিবাহবন্ধনে আবদ্ধ হন এবং স্থায়ীভাবে থেকে যান শ্বশুরালয়েই। কিন্তু বেশিদিন টেকেনি তার স্থায়ী দাম্পত্য জীবন। স্ত্রী বীণাপাণি মৃত্যুবরণ করেন ১৩৪৯ সনে দুটি সন্তান রেখে। ১৩৫০ সনে তিনি বিয়ে করেন কামিনী বালা রায়কে। কয়েক বছর পর চারটি সন্তান রেখে দ্বিতীয় স্ত্রীরও বিয়োগ ঘটে। দীর্ঘদিন ধরে মাতৃহীন সন্তানদের প্রতিষ্ঠিত করার পর শেষ বয়সে সরলা বালা নামক একজন বিধবাকে স্ত্রীরূপে গ্রহণ করেছিলেন।

পাকিস্তান আমলে তিনি রাজশাহী বেতার কেন্দ্রে কণ্ঠস্বর পরীক্ষায় উত্তীর্ণ হয়ে গীতিকার, সুরকার ও সঙ্গীত শিল্পী হিসেবে প্রতিমাসে অনিয়মিত শিল্পী হিসেবে সঙ্গীত পরিবেশন করতেন। সেখানে কয়েক বছর অতিবাহিত করার পর রংপুর কেন্দ্রে সঙ্গীত পরিবেশন করতেন।

সঠিক অনুচ্ছেদ শিরোনাম কোনটি?
titleA. সাহিত্য সাধনা
titleB. বই
titleC. ব্যক্তিগত জীবন
titleD. প্রারম্ভিক জীবন
উত্তর: titleC
সাধারণ উষ্ণ বায়ু বেলুনগুলো সাধারণত মন্টগলফিয়ার বেলুন হিসেবে পরিচিত এবং এরা একমাত্র গরম বাতাসের দেয়া প্লবতা বলের উপর নির্ভর করে। এই বেলুনের নকশা তৈরী করেছিলেন মন্টগলফিয়ার ভাতৃদ্বয় এবং প্রথম জনসম্মুখে প্রদর্শন করেছিলেন ১৭৮৩ সালের ৪ জুন। এটি ১০ মিনিটের একটি মানববিহীন যাত্রা ছিল, যা বছর শেষে মানব বহন করে আবার উড়াল দেয়। 

সঠিক অনুচ্ছেদ শিরোনাম কোনটি?
titleA. রক্ষণাবেক্ষণ
titleB. ঝুড়িতে
titleC. বায়ু নির্গমন
titleD. মন্টগলফিয়ার
উত্তর: titleD
১৯৪৭ সালের ব্রিটিশ ভারত বিভাজন হওয়ার পূর্ব পর্যন্ত পূর্ব বাংলার শতকরা ৮০ ভাগ বড় গ্রাম অঞ্চলগুলিতে, শহুরে ভূসম্পত্তি, এবং সরকারি চাকরিতে এবং অর্থ, বাণিজ্য এবং জীবিকায় হিন্দু নিয়ন্ত্রিত ছিল। ভাগের পরবর্তীতে পূর্ববাংলা কাঠামোতে আমুল পরিবর্তন আসে, হিন্দু রাজনৈতিক ও অভিজাত পরিবারেরা তাদের অর্থনৈতিক কাঠামো গুটিয়ে কলকাতা এর মধ্যে সীমিত করে নেয়। পরবর্তীতে হিন্দু কুলীনদের এই শুন্যস্থান দ্রুত মুসলিম হাতে চলে আসে এবং পূর্ব বাংলা অর্থনীতি ও সরকার-প্রধান প্রথমবারের মতো মুসলিম দখলে আসে। এটা অতিদ্রুত সুযোগ তৈরি করে, বিশেষভাবে সরকারী চাকুরী ও বিভিন্ন জীবিকায়, যদিও খুব দ্রুত এটা পশ্চিম পাকিস্তান ভিত্তিক অভিজাত পরিবারের (যে পরিবারের সদস্যদের প্রতি সরকারে প্রত্যক্ষ বা পরোক্ষ সমর্থন রয়েছে) নিয়ন্ত্রণে চলে যায়। পরবর্তীতে ১৯৭১ এর স্বাধীনতার পরপরই পশ্চিম পাকিস্তানের খালি করে দেওয়া স্থান সমূহ কিছু সুযোগসন্ধানী অসৎ অভিজাত শ্রেণীর দখলে চলে যায়। সামান্য কিছু অবাঙ্গালী মুসলিম সদস্য যারা "বনিক সমাজ" নামে পরিচিত ব্যতীত সকল ছোট-বড় সব ধরনের বাণিজ্যিক ও শিল্প প্রতিষ্ঠান বাঙালী মুসলিমের কর্তৃত্ব প্রতিষ্ঠিত হয়। ১৯৭২ সালের অবাঙ্গালীদের জাতীয়করণের ফলে সকল বৃহৎ কারখানাগুলির উপরও দেশীয় নিয়ন্ত্রণ প্রতিষ্ঠা দ্রুততর হয়।

মধ্যবিত্ত শ্রেণীর অপ্রত্যাশিত উত্থান এবং সামরিক ও বেসামরিক আমলাতান্ত্রিকতার বিস্তার শহুরে এবং গ্রামীণ উভয়খাতের ভারসাম্য বিপর্যস্ত করে তোলে। দ্রুত এগিয়ে যাওয়া রাজনৈতিক অভিজাত শ্রেণীতে অথবা শিল্প প্রতিষ্ঠানের নেতৃত্বের স্থানে প্রবেশের প্রধান পূর্বশর্ত হয়ে উঠে দলীয়করণ, রাজনৈতিক পরিচিতি অথবা যুগান্তকারি কাগুজে ব্যবস্থা; মধ্যবিত্তের কর্মদক্ষতার খুব সামান্যই প্রতিফলন ঘটে। নব্য অভিজাত শ্রেণী তাদের রাজনৈতিক সামাজিকীকরণ প্রভাব প্রতিষ্ঠার জন্যে গ্রামের দিকে সম্পদ কুক্ষিগত করতে থাকে। গ্রামের রাজনৈতিক অভিজাত শ্রেণী ফসলের এবং গ্রাম-ভিত্তিক প্রতিষ্ঠানের অর্জিত ভাগ্যের উপর সুবিধা নিতে থাকে, ফলস্রুতিতে গ্রামের প্রতিষ্ঠিত অনেক সচ্ছল কৃষককে (স্থানীয়ভাবে জোয়ার্দ্দার নামে পরিচিত) প্রতিস্থাপিত করে এক নূতন ভুমিভিত্তিক অভিজাত শ্রেণী গড়ে উঠে। 

সঠিক অনুচ্ছেদ শিরোনাম কোনটি?
titleA. পরিবার, গৃহস্থালি, এবং আত্মীয়তা
titleB. পর্দা
titleC. সামাজিক ইতিহাস
titleD. শহুরে সমাজ
উত্তর: titleC
প্রথম বিশ্বযুদ্ধে ব্রিটিশ সেনাবাহিনীতে তালিকাভূক্ত হন ও যোগ দেন। নিজ কাউন্টির দলীয় সঙ্গী আর্থার ডলফিন ও রয় কিলনারের সাথে প্রথম বিশ্বযুদ্ধে লিডস পালসে অংশগ্রহণ করেন তিনি। ১৬ জুলাই, ১৯১৫ তারিখে সেকেন্ড লেফটেন্যান্ট হিসেবে পদোন্নতি লাভের পূর্বে সার্জেন্ট পদবী ধারন করেছিলেন। ঐ বছরের শেষদিকে ২২ ডিসেম্বর, ১৯১৫ তারিখে মিসরে স্থানান্তরিত হন। এরপর পশ্চিম রণাঙ্গনে ফিরে আসেন।

সঠিক অনুচ্ছেদ শিরোনাম কোনটি?
titleA. বিশ্বযুদ্ধে অংশগ্রহণ
titleB. প্রারম্ভিক জীবন
titleC. কাউন্টি ক্রিকেটে অংশগ্রহণ
titleD. জীবনাবসান
উত্তর: titleA
যুদ্ধের এসকল পর্যায়ের পর খালিদ ও তার মোবাইল গার্ড বাহিনী উত্তরদিকে পিছু হটা বাইজেন্টাইন বাহিনীকে অণুসরণ করেন। দামেস্কের নিকটে তাদের সাথে তার বাহিনী মুখোমুখি হয় এবং লড়াই শুরু হয়। এই লড়াইয়ের সময় সেনাপতি আর্মেনীয় রাজপুত্র ভাহান নিহত হন। খালিদ এরপর দামেস্কে প্রবেশ করেন। সেখানে তাকে স্থানীয়রা স্বাগত জানায়। এভাবে শহর পুনরায় মুসলিমদের হাতে আসে।

বিপর্যয়ের সংবাদ এন্টিওকে সম্রাট হেরাক্লিয়াসের কাছে পৌছানোর পর তিনি ভেঙে পড়েন। এই পরাজয়ের জন্য তিনি তার ভুল কর্মের জন্য বিশেষত তার ভাগ্নি মারটিনাকে বিয়ে করাকে দোষারোপ করেন।
সম্পদ থাকাকালীন সময়ে তার প্রদেশগুলো পুনরায় জয় করা উচিত ছিল কিন্তু এখন তার সৈনিক বা অর্থ কোনোটাই নেই। তিনি এন্টিওকের ক্যাথেড্রালে প্রার্থনা করতে যান। তিনি তার উপদেষ্টাদের নিয়ে ক্যাথেড্রালে বৈঠকে বসেন এবং পরিস্থিতির বিশ্লেষণ করে। তাকে বলা হয় যে জনগণ ও তার পাপের কারণে এমনটা হয়েছে এবং এ কথা তিনি মেনে নিয়েছিলেন। এরপর হেরাক্লিয়াস রাতের বেলা জাহাজে চড়ে কনস্টান্টিনোপল রওয়ানা হন।
সিরিয়ার প্রতি হেরাক্লিয়াস বিদায়বার্তা‌ হিসেবে নিম্নোক্ত কথা বলেছেন বলে লিপিবদ্ধ রয়েছে:

"বিদায়, দীর্ঘ বিদায় সিরিয়া, আমার চমৎকার প্রদেশ। তুমি এখন শত্রুদের হাতে। তুমি শান্তিতে থাকো, হে সিরিয়া - শত্রুদের জন্য তুমি কত সুন্দর ভূমি".

হেরাক্লিয়াস ট্রু ক্রস ও জেরুজালেমে রক্ষিত অন্যান্য আরো স্মৃতিচিহ্নসহ সিরিয়া ত্যাগ করেন। এগুলো পার্থি‌য়া অফ জেরুজালেম গোপনে জাহাজে পাঠিয়ে দিয়েছিলেন। বলা হয় যে সম্রাটের পানির ভয় ছিল। তাই বসফরাস পার হওয়ার জন্য পন্টুন সেতু তৈরী করা হয়েছিল। সিরিয়া ত্যাগ করার পর হেরাক্লিয়াস আনাতোলিয়া ও মিশর রক্ষার জন্য তার বাকি বাহিনীকে সংগঠিত করা শুরু করেন। ৬৩৮-৩৯ খ্রিষ্টাব্দে বাইজেন্টাইন আর্মেনিয়া মুসলিমদের হাতে আসে। এরপর তারসুস শহরের পূর্ব দিকের দুর্গগুলো খালি করার নির্দেশ দিয়ে হেরাক্লিয়াস মধ্য আনাতোলিয়ায় একটি বাফার অঞ্চল প্রতিষ্টা করেন।
৬৩৯-৬৪২ খ্রিষ্টাব্দে মুসলিমরা মিশর জয় করে। ইয়ারমুকের যুদ্ধে মুসলিম বাহিনীর ডান অংশের কমান্ডার আমর ইবনুল আস এতে নেতৃত্ব দিয়েছেন।

সঠিক অনুচ্ছেদ শিরোনাম কোনটি?
titleA. বাইজেন্টাইন সেনাবাহিনীতে উত্তেজনা
titleB. মূল্যায়ন
titleC. বাইজেন্টাইন সেনাবাহিনী
titleD. পরবর্তী অবস্থা
উত্তর: titleD
ইজ্জুদ্দীন ইবনে আবদুস সালাম ৫৭৭ হিজরিতে দামেস্কে জন্মগ্রহণ করেন। তিনি তৎকালীন দামেস্কের প্রথিতযশা আলেমদের থেকে শিক্ষাগ্রহণ করেন। ইবনে আসাকির এবং জামালুদ্দীন হারাস্তানির কাছে উচ্চতর আইন বিষয়ে পড়াশোনা করেন, সাইফুদ্দীন আল-আমিদীর সান্নিধ্যে উসূল আল-ফিকাহ এবং ধর্মতত্ত্ব শিক্ষা করেন, তাসাওউফ-এর দীক্ষাগ্রহণ করেন সোহরাওয়ার্দী এবং আবুল হাসান আল-শাজিলির সান্নিধ্যে। 

সঠিক অনুচ্ছেদ শিরোনাম কোনটি?
titleA. মিশরে হিজরত
titleB. মৃত্যু
titleC. স্মৃতিচারণ
titleD. জন্ম ও শিক্ষা
উত্তর: titleD
এ মসজিদের গম্বুজগুলোর উপর সোনালি রং এর আস্তরণ ছিল। এ থেকে মসজিদটির নাম হয় সোনা মসজিদ। গৌড় নগরীর উপকণ্ঠে ফিরোজপুর গ্রামে সোনালি রঙের আস্তরণ যুক্ত আরেকটি সোনা মসজিদ ছিল। সেটি ছিল আকারে ছোট। তাই এ মসজিদটিকে বলা হত বড় সোনা মসজিদ, আর ফিরোজপুরেরটিকে বলা হত ছোট সোনা মসজিদ। আবিদ আলির রেকর্ড থেকে জানা যায়, এ মসজিদটি মূলত বারদুয়ারী নামে পরিচিত ছিল, অর্থাৎ যে স্থাপনার বারটি দরজা রয়েছে। কিন্তু বাস্তবে মসজিদটির সম্মুখ ফ্যাসাদে এগারটি দরজা রয়েছে। আবিদ আলি বর্ণনা করেছেন, বারদুয়ারী শব্দটির অর্থ সাধারণভাবে বড় হলরুম। মসজিদের সামনে অবস্থিত বড় উদ্যানটির কারণে এই নাম ব্যবহার করা হত।

সঠিক অনুচ্ছেদ শিরোনাম কোনটি?
titleA. অলংকরণ
titleB. বহির্ভাগ
titleC. নামকরণ
titleD. নির্মাণকাল
উত্তর: titleC
ঢাকার শেরেবাংলা নগরে অবস্থিত জাতীয় সংসদ কমপ্লেক্সকে ঘিরে রয়েছে চারটি প্রধান সড়ক:

ফলে সংসদ অধিবেশন চলাকালে যানবাহন চলাচল ও সহজে চলাচল নিয়ন্ত্রণ করা সম্ভবপর হয়। মূল ভবনটি (সংসদ ভবন) মূলতঃ তিন ভাগে বিভক্ত:

মূল ভবনটি কমপ্লেক্সের কেন্দ্রে অবস্থিত। এমপি হোস্টেল এবং জরুরী কাজে ব্যবহৃত ভবনসমূহ কমপ্লেক্সের বহির্ভাগে অবস্থিত। মূল ভবন ঘিরে অবস্থিত কৃত্রিম হ্রদ, দুটি বাগান এর মাঝের শূণ্যস্থান পূরণ করেছে।

সঠিক অনুচ্ছেদ শিরোনাম কোনটি?
titleA. সাউথ প্লাজা
titleB. স্থাপত্য দর্শন
titleC. সংসদীয় ইতিহাস
titleD. অবস্থান
উত্তর: titleD
২০১৫ সালের রাষ্ট্রপতি নির্বাচনে পুণঃনির্বাচিত হন তিনি। ৯০.৩৯% ভোট পেয়ে বর্তমান সংবিধানে তৃতীয় মেয়াদে তিনি এ দায়িত্ব পান। বেশ কয়েকবছর ধরে প্যারেড সাময়িকী করিমভকে বিশ্বের অন্যতম মন্দ স্বৈরশাসকরূপে আথ্যায়িত করে আসছে। এর কারণ হিসেবে নির্যাতনের কৌশল, গণমাধ্যমে বিধি-নিষেধ প্রয়োগ ও ভুয়া নির্বাচনের কথা তুলে ধরা হয়।

ডিসেম্বর, ১৯৯৫ সালে স্থানীয় সাংবাদিকদেরকে তিনি দন্তবিহীনরূপে আখ্যায়িত করেন। রেডিও লিবার্টি’র সম্প্রচার বন্ধ করে দেয়া হয়। রাষ্ট্র-নিয়ন্ত্রিত আজপ্যাক ইন্টারনেট সার্ভারের মাধ্যমে নিষিদ্ধঘোষিত ওয়েবসাইট ব্লক করে দেয়া হয়।

সঠিক অনুচ্ছেদ শিরোনাম কোনটি?
titleA. দেহাবসান
titleB. রাজনৈতিক জীবন
titleC. সমালোচনা
titleD. ব্যক্তিগত জীবন
উত্তর: titleC
বাংলার মিষ্টিকে দু'ভাগে ভাগ করেছেন সুকুমার সেন। প্রথম ভাগে আছে একক উপাদানে তৈরি মিষ্টি। এ ধরনের মিষ্টিতে গুড় বা চিনির সাথে আর কিছু মিশ্রিত থাকে না। যেমনঃ গুড় বা চিনির নাড়ু ও চাকতি, পাটালি, বাতাসা, খাজা, ছাঁচ ইত্যাদি। দ্বিতীয় ধরনের মিষ্টিকে আরো দু' রকমে ভাগ করা চলে। গুড় বা চিনির সাথে দুগ্ধজাত কোন উপকরণ ছাড়া অন্য দ্রব্য সহযোগে তৈরিকৃত মিষ্টান্ন। যেমনঃ নারকেল, তিল এসবের নাড়ু, চিঁড়া, মুড়ি, খৈ-এর মোয়া ইত্যাদি। দুগ্ধজাত দ্রব্যযোগে তৈরি নানান ধরনের মিষ্টি রসিক ও মিষ্টিপ্রিয় বাঙালির সুপরিচিত। চিনির সাথে ছানার সংযোগে তৈরি হয় সন্দেশ ও মণ্ডা। আবার এই ছানা রসে মাখিয়ে তৈরি হয় রসগোল্লা, দুধে ডোবালে রসমালাই। বেসনের ছোট ছোট দানা ঘিয়ে ভেজে তৈরি হয় বুন্দিয়া, যা দেখতে ছোট বিন্দুর মতো। কড়া পাকে প্রস্তুতকৃত বুন্দিয়াই মতিচুর লাড্ডুর কাঁচামাল।

কয়েকপ্রকারের মিষ্টি

সঠিক অনুচ্ছেদ শিরোনাম কোনটি?
titleA. মিষ্টির প্রকারভেদ
titleB. বাংলাদেশের বিখ্যাত মিষ্টি
titleC. মিষ্টি খেতে বারণ
titleD. মিষ্টি নির্মাতা, মিষ্টির দোকান
উত্তর: titleA
১. ডায়াবেটিস:
কালমেঘ পাতা ডায়াবেটিস এর অব্যর্থ ওষুধ। এটি আমাদের শরীরে ব্লাড সুগার এর পরিমানকে কম রাখতে সাহায্য করে। তবে ডাক্তারের পরামর্শ মতোই এক্ষত্রে এর সেবন করা উচিত।

২. ক্যান্সার:
কালমেঘ ক্যান্সার নিরাময় এর ক্ষেত্রেও অত্যন্ত্য উপকারী। এর ঔষধি গুন আমাদের শরীরে ক্যান্সার এর কোষগুলিকে সক্রিয় হতে দেয় না বা ক্যান্সারের কোষগুলিকে বাড়তে দেয় না। এটি ক্যান্সার রোগীদের ওষুধ হিসেবেও ব্যবহৃত হয়ে থাকে।

৩. লিভার:
লিভার জনিত যে কোনো রকম সমস্যার অব্যর্থ ওষুধ এই কালমেঘ পাতা। এটি লিভার টনিক হিসেবে ব্যবহৃত হয়। অতিরিক্ত মদ্য পান, বা অতিরিক্ত কড়া ওষুধ দীর্ঘদিন সেবন করলে আমাদের লিভার ক্ষতিগ্রস্থ হয়। কালোমেঘ পাতা এর নিরাময়ক হিসেবে কাজ করে। এছাড়া আজকাল আমাদের খাদ্যাভাস বা ফল ও সবজিতে ব্যবহৃত পেস্টিসাইড আমাদের লিভারকে খারাপ করে দেয়। কালোমেঘের নিয়মিত সেবন এই সমস্যার সবথেকে ভালো সমাধান।

৪. আর্থারাইটিস ও গাউট:
কালমেঘ পাতা আর্থারাইটিস ও গাউট এর ওষুধ হিসেবেও ব্যবহৃত হয়। ১৫ থেকে ২০টি কালমেঘ পাতার রস করে প্রতিদিন খেলে আর্থারাইটিস বা গাউট এর সমস্যা থেকে দূরে থাকা যেতে পারে।

৫. জ্বর, সর্দি, কাশি:
কালমেঘ পাতা জ্বর, সর্দি, কাশি, গলা ব্যাথা, গলা বসে যাওয়া, টন্সিলাইটিস ইত্যাদি ক্ষেত্রে ওষুধ হিসেবে ব্যবহৃত হয়। কালমেঘ পাতা ভালো করে ধুয়ে হালকা গরম জল মিশিয়ে ছাঁকনিতে চেকে নিতে হবে। এই কালমেঘ পাতার রস যেকোনো রকম ঠান্ডা লাগা জনিত রোগ খুব তাড়াতাড়ি সারিয়ে তুলতে সাহায্য করে। তবে এর স্বাদ অতন্ত্য তিত্‍কুতে, তাই রস খাওয়ার সাথে সাথে এক চামচ মধু খেয়ে নিলে ভালো।

সঠিক অনুচ্ছেদ শিরোনাম কোনটি?
titleA. কালমেঘ পাতার অসাধারণ ৫ টি উপকারিতা:
titleB. অন্যান্য উপকারিতা:
titleC. গুনাগুণ
titleD. বর্ণনা
উত্তর: titleA